་ཚུལ་བསྟན་པ་ནི།། ནད་ལ་གསོ་ཐབས་དཔག་ ཏུ་
མེད་མོད་ཀྱང་།། གསོ་ཚུལ་མེད་ན་མུན་པར་མདའ་འཕེན་འདྲ། དེ་ལ་གསུམ་
སྟེ་སྤྱི་ཡི་གསོ་ཚུལ་དང་༎ ཞེས་སོགས་ཀྱིས། དང་པོ་གསོ་ཚུལ་གྱི་སྡོང་པོ་ལས་
སྐྱེས། སྤྱིའི་གསོ་ཚུལ་གྱི་ཡལ་ག་དང༌། བྱེ་བྲག་གསོ་ཚུལ་གྱི་ཡལ་ག ཁྱད་པར་
གསོ་ཚུལ་གྱི་ཡལ་ག་དང་[ ལ]དགུ་སྟེ་བཅུ་གཅིག སྤྱིའི་གསོ་ཚུལ་གྱི་ཡལ་ག་
ལས་སྐྱེས་པའི་ལོ་མ་ནི། དང་པོ་རླུང་སོགས་ཇི་སྙེད་ ནད་ གང་ རང་ གནས་
གསོག་དུས་བསལ་བར་བྱ་བའི་ལོ་མ། ལངས་ཤིང་རྒྱས་ནས་གཞན་ལ་གནོད་
མེད་སྦྱོར་བས་བཅོས་པའི་ལོ་མ། ནད་གཞན་སྐྱེས་ན་ནད་སྟོབས་གང་ཆེར་
བཅོས་པའི་ལོ་མ། གང་གིས་གསོ་བ་གསག་[གསོག] དུས་ཞི་བྱེད་ཀྱིས་བཅོས་
པའི་ལོ་མ། ལངས་ན་སྦྱང་བས་བཅོས་པའི་ལོ་མ། ཞི་དུས་ཟས་སྤྱོད་གཟབ་
ཅིང་མི་འཁྲུགས་པར་བྱ་བའི་ལོ་མ། དུས་མིན་གསོག་ལྡང་ནད་འཕྲལ་དུ་བསལ་
བའི་ལོ་མ། འཕྲོས་དོན་ནི། སྨན་ཡང་ཉིན་ཞག་ཟས་དུས་དང་རིགས་པས་
ནད་དང་སྦྱར་ཏེ་བཏང་ཚུལ་བཅུ་རུ་བཤད་དེ། བད་ཀན་ནད་ལ་ཟས་མ་ཟོས་
པའི་ལྟོ་སྟོང་དང་གཅིག ཐུར་སེལ་རླུང་ལ་ཟས་ཟ་བའི་སྔོན་དང་གཉིས། མེ་
མཉམ་རླུང་ལ་ཟས་ཀྱི་དབུས་དང་གསུམ། ཁྱབ་བྱེད་རླུང་ལ་ནང་པར་ཟས་ཟོས་
པ་དང་། གྱེན་རྒྱུའི་རླུང་ལ་དགོངས་མོ་ཟས་ཟོས་པའི་མཐར་དང་བཞི། ཡི་ག་
འཆུས་པར་སྨན་དང་ཟས་ཁམ་རེ་སྤེལ་ནས་(ཟ་བ)དང་ལྔ། ནད་ཕལ་ཆེར་ལ་
ཟས་ཞུ་མཚམས་དང་དྲུག འཁྲུ་སྐྱུགས་དང༌། ལུད་པ་གློ་ནད། དབུགས་མི་

༄༅།གསོ་ཚུལ་དང་གསོ་ཐབས་ཀྱི་སྡོང་འགྲེམས་ནོར་བུ་བཻཌཱུརྱ་ཕྲེང་བ།
41
བདེ་བར་དུས་མིན་ཙེ་གུར་དང་བདུན། སྨན་གྱིས་སུན་པར་ཟས་བཅས་དང་
བརྒྱད། སྐྱིགས་བུ་དང་འདར་བ་ལ་ཟས་ཀྱི་སྔོན་རྗེས་གཉིས་སྨན་གྱིས་མནན་
པའི་ཚུལ་གྱིས་དང་དགུ། ནམ་ཚོང་ཡན་ཆད་ཀྱི་ནད་ལ་མཚན་མོ་གཏོང་བ་
བཅས་ཀྱིས་བཅུའོ།། དེ་ལྟར་ནད་དང་མི་སྦྱོར་ཀུན་ལ་ཞུ་དུས་གཏོང་བ་ནི།
རྨོངས་པའི་ལུགས་ཡིན་པས་ནད་ཐོག་འབབ་པར་དཀའ་བ་དང་། དུས་ལས་མ་
འདས་པའི་ཡོན་ཏན་ནི་རྡེའུ་ངོས་འཛིན་པ་ལྟར་ནད་ཐོག་ཡེར་གྱིས་འགྲོ་བ་ཡིན་
ནོ།། སོས་པའི་ཚད་ནད་གང་གསོ་དཔྱད་སྦྱར་ཡང་མཆིལ་སྣབས་མང་སོགས་
ནད་རྩེ་མ་ཞིལ་བའི་ལོ་མ། ནད་གང་ཞི་དུས་གོང་ལས་ལྡོག་རྟགས་འབྱུང་བའི་
ལོ་མ། མ་ཞི་བཅོས་ཤིང་ཞི་ནས་ལྷག་པ་མི་སྦྱར་བའི་ལོ་མ་སྟེ་བཅུ།
གཉིས་པ། བྱེ་བྲག་གི་གསོ་ཚུལ།
བྱེ་བྲག་གསོ་ཚུལ་གྱི་ཡལ་ག་ལས་སྐྱེས་པའི་ལོ་མ་ནི། དང་པོ་དྲོད་ཆུང་
ཟས་སྐོམ་མ་ཞུ་བ་དེ་ཉིད་རླུང་སོགས་གནོད་བྱར་འདྲེས་པ་སྨིན་དང་དྲོད་སྐྱེད་
སྨན་གྱིས་རྩེ་བཅིལ་རྟགས་ཐོབ་གང་ཉེའི་ལམ་ནས་སྦྱང་བའི་ལོ་མ། སྟེང་འོག་
རང་བྱུང་སྨན་གྱིས་དགག་པར་མི་བྱ་བའི་ལོ་མ། མ་ཞུ་མེད་པའི་རང་རྒྱུད་ནད་
རྐྱང་པར་ནད་འཐོར་རླུང་དེ་ཚར་གཅོད་ཁོང་པར་བསྡུ་བའི་ལོ་མ། དེ་ནས་
གང་དང་ཉེ་བའི་ལམ་ནས་སྦྱང་བའི་ལོ་མ། ཡན་ལག་ཕྱིར་གནས་ཁོང་དུ་མ་
འདུས་པར་རྩ་སྒོ་ཕྱི་དང་ནང་ནས་སྦྱང་བས་དབྱུང་བའི་ལོ་མ། གཞན་དབང་
བླ་གཉན་གྱི་ནད་ཐོག་ཏུ་བྱུང་བས་སྔར་ཡོད་ནད་རང་གི་གནས་ནས་ལངས་ནས་
གནས་གཞན་ འཕྲོག་ རེས་ ལྟ་ བུར་ ཕྱིན་ ནས་ རང་ གནས་ སྔ་ མཪ་ གནོད་ ཅིང་
འཁྲུགས་པས་བླ་གཉན་སྟོབས་ཆུང་ན་སྔ་མ་དེ་ཉིད་དང༌། སྟོབས་ཆེ་ན་དེ་རང་
བཅོས་པས་རང་གནས་གནས་པ་བཅོས་མི་དགོས་པར་འཚོ་བའི་ལོ་མ་དང་དྲུག

42
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
རྗེ་ཛྙཱ་ན་དྷ་རས། དཔེར་ན། མ་ཞུས་མཁྲིས་ཡུལ་ཕྲོགས་ཏེ་བད་མཁྲིས་གཉིས་
ཀར་གནོད་ཅིང་འཁྲུག སྔ་མའི་མཁྲིས་པ་སྟོབས་ཆེ་ན་དེ་བཅོས། ཕྱི་མའི་བླ་
གཉན་སྟོབས་ཆེ་ན་ཁོ་ རང་ཞི་བར་བྱས་པས་མཁྲིས་པ་ ཤུགས་ཀྱིས་འཚོ་ཞེས་
གསུངས་པ་བཻ་སྔོན་དང་འགྲེལ་ལུགས་ཅུང་མི་འདྲའོ།༎
གསུམ་པ། ཁྱད་པར་གྱི་གསོ་ཚུལ།
ཁྱད་པར་གསོ་ཚུལ་གྱི་སྡོང་པོ་ལས་གྱེས། དང་པོ་ནད་གང་ཡིན་མ་རྟོགས་
དོགས་བཅས་གདེངས་མ་ཐོབ་པར་བྱི་ལ་འཇབ་པ་ལྟ་བུའི་སད་མདའ་གཏོང་
བའི་ཡལ་ག གཉིས་པ་ངོས་ཟིན་ངེས་པ་རྙེད་ཅིང་གདེངས་ཐོབ་ན་སྤོ་ལ་དར་
འཕྱར་ལྟ་བུར་དངོས་སུ་བཅོས་པའི་ཡལ་ག གསུམ་པ་གཉེན་པོའི་ཐོག་ཏུ་མི་
འབབ་ནད་ལམ་གཟུད་བ་རྟ་རྒོད་དཀྱུས་འཛུད་ལྟར་བཅོས་པའི་ཡལ་ག བཞི་
པ་སྔར་བཅོས་ནད་ལ་དམན་ལྷག་ལོག་གསུམ་བརྟགས་ལ་སྐྱར་མོ་ཉ་ལེན་ལྟར་
བཅོས་པའི་ཡལ་ག ལྔ་པ་སྟོབས་ཆེ་ནད་ལ་ཟས་སྤྱོད་སྨན་དཔྱད་བཞི་ལག་
གཏོད་མི་ཤ་འཕྲང་ཕྲད་ལྟ་བུར་བཅོས་པའི་ཡལ་ག དྲུག་པ་སྟོབས་ཆུང་ནད་ལ་
སྤྱོད་ལམ་ ཟས་ སྨན་ དཔྱད་ སྐས་ གདང་ མས་ འཛེག་ ལྟར་ བཅོས་ པའི་ ཡལ་ ག
བདུན་པ་རྐྱང་ པའི་ནད་ལ་དཔའ་བོ་དགྲ་ འདུལ་ བཞིན་ བཅོས་ པའི་ ཡལ་ ག
བརྒྱད་པ་ལྡན་འདུས་ནད་ལ་འདུ་བ་ཆ་སྙོམས་པ་གཙོ་བོས་དམེ་ཤོར་འཁྲུགས་
ཟླུམས་ལྟར་བཅོས་པའི་ཡལ་ག དགུ་པ་ཀུན་ལ་གནོད་བྱ་ལ་སོགས་ཆོས་བཅུར་
སྦྱར་ཏེ་མཛོ་ཁལ་ལུག་ཁལ་ལྟ་བུར་འཚམ་པར་བཅོས་པའི་ཡལ་ག་དང་བཅས་
སོ།།
ཁྱད་པར་གྱི་གསོ་ཚུལ་རྒྱས་པར་བཤད་པར་བྱི་ལ་འཇབ་པ་ལྟ་བུའི་སད་
མདའི་ཡལ་ག་ལས་སྐྱེས་པའི་ལོ་མ་ནི། དང་པོ་ནད་རྟགས་དཔྱད་ལ་ཐེ་ཚོམ་
པརརླུང་སོགས་ཀྱི་སད་མདའ་བསྟེན་པར་བྱ་བའི་ལོ་མ། དེ་ཡང་། རླུང་གི་

༄༅།གསོ་ཚུལ་དང་གསོ་ཐབས་ཀྱི་སྡོང་འགྲེམས་ནོར་བུ་བཻཌཱུརྱ་ཕྲེང་བ།
43
ནད་ལ་སད་མདའ་སྲེ་ལོང་ཐང༌། མཁྲིས་པའི་ནད་ལ་སད་མདའ་ཏིག་ཏའི་
ཐང་།། བད་ཀན་ནད་ལ་སད་མདའ་རྒྱམ་ཚ་གསུམ།། ཕོ་ལོང་གཉན་སྲིན་སད་
མདའ་བྱ་ཁྱུང་ལྔ།། ཁྲག་འཁྲུགས་རླུང་གཟེར་སད་མདའ་མ་ནུ་བཞི།། སྦྱར་
བའི་དུག་ལ་སད་མདའ་སྡུད་སྨན་བཏང༌།། ཚ་གྲང་འདྲེས་པའི་སད་མདའ་
གོམས་པ་བསྟེན།། བཤལ་ གྱི་ སད་ མདའ་ སྣ་ སེལ་ འཁྲོག་ ཐང་ བཏང་། མེ་
བཙའི་སད་མདའ་སྣུམ་ལྡན་དྲོད་དུགས་དང་།། གཏར་གའི་སད་མདའ་རྡོ་གྲང་
ཆུ་ལྕག་བྱ། རྣག་གི་སད་མདའ་མེ་ཐུར་མིག་ཅན་བརྡེག། གཞན་ཡང་ནད་དེ་
འདི་ཡིན་སྙམ་པ་ཡི།། གཉེན་པོའི་སྦྱོར་བ་ཆུང་ངུའི་སད་མདའ་བསྟེན༎ ཞེས་
སོ།། ཡིད་ཁུ་འཁྲིགས་ལྡན་པའི་ལྟར་སྣང་བསྡུར་ལ་གཉེན་པོ་གང་ལེན་དེ་ཉིད་
བཅོས་པའི་ལོ་མ། འདི་དུས་ཁ་དམར་གསལ་བར་མི་སྒྲོག་བྱིངས་པོར་སྨྲ་བའི་
ལོ་མ་དང་གསུམ།
སྤོ་ལ་དཪ་འཕྱར་གྱི་ཡལ་ག་ལས་སྐྱེས་པའི་ལོ་མ་ནི། ནད་ལ་ངེས་པ་
བརྙེད་ཅིང་གདེངས་ཐོབ་ན་ནད་དེ་འདི་ཡིན་རྒྱུ་རྐྱེན་འདིས་སྐྱེད་པའི་ལོ་མ།
ད་ལྟ་འདི་ན་མཐའ་གཞུག་འདི་རུ་འགྱུར་བའི་ལོ་མ། བཅོས་ཀ་འདི་བྱེད་དུས་
ཚོད་འདི་ནས་སོས་པའི་ལོ་མ། ཡང་ན་མི་ཐུབ་འཆི་བའི་དུས་ཚིགས་བོར་བའི་
ལོ་མ་དང་བཞི་སྟེ་ཀུན་གྱིས་གོ་བར་སྨྲ་བའོ༎
རྟ་རྒོད་དཀྱུས་འཛུད་ཀྱི་ཡལ་ག་ལས་སྐྱེས་པའི་ལོ་མ་ནི། གཉེན་པོ་ཐོག་
ཏུ་མི་འབབ་མ་སྨིན་ཚ་བའི་གཉེན་པོའི་གྲོགས་བད་རླུང་ཐང་གིས་དབྱེ་བའི་ལོ་
མ། ནད་ཁྲག་ཟུངས་ཁྲག་འོ་མ་ཆུ་འདྲེས་འདྲ་བ་འབྲས་གསུམ་གྱིས་ཁྲག་ངན་
ཕྱེ་ལ་གཏར་བའི་ལོ་མ། བད་ཀན་དང་དུག་ཚད་བྱེར་བ་བསྡུས་ལ་བསད་པའི་
ལོ་མ། གབ་ཚད་གྲང་བའི་མགོ་ཕུར་དྲོད་ཀྱིས་བཤུ་བའི་ལོ་མ། མ་ཞུའི་ནད་
ཀུན་སྨན་དྲོད་སྨན་གྱིས་རྩེ་བཅིལ་རྟགས་ཐོབ་གང་ཉེའི་ལམ་ནས་སྦྱང་བའི་ལོ་མ།
བཤལ་གྱི་སྔོན་འགྲོ་སྨན་གྱིས་ནད་ཀུན་སློང་བའི་ལོ་མ་དང་དྲུག
སྐྱར་མོ་ཉ་ལེན་གྱི་ཡལ་ག་ལས་སྐྱེས་པའི་ལོ་མ་ནི། སྨན་པ་གཞན་གྱིས་

44
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
སྔར་བཅོས་ནད་དེར་གཉེན་པོ་དམན་ན་བསྐྱེད་པའི་ལོ་མ། ལོག་ནས་ནད་
སྟོབས་སྐྱེས་ན་སྦྱོར་བ་བསྒྱུར་བའི་ལོ་མ། ལྷག་ནས་ནད་གཞན་ལངས་ན་གང་
ལངས་མནན་པའི་ལོ་མ་དང་གསུམ།
ལག་གཏོད་མི་ཤ་འཕྲང་འཕྲད་ཀྱི་ཡལ་ག་ལས་སྐྱེས་པའི་ལོ་མ་ནི། ཚ་བ་
སྟོབས་ཆེ་ན་ནད་ལ་སྨན་དཔྱད་ཟས་སྤྱོད་ཀྱི་ཆུ་བཞི་དབབ་པའི་ལོ་མ། གྲང་བ་
སྟོབས་ཆེ་ན་ནད་ལ་སྨན་དཔྱད་ཟས་སྤྱོད་ཀྱི་མེ་བཞི་སྤོར་བའི་ལོ་མ་དང་གཉིས།
སྐས་གདང་མས་འཛེག་གི་ཡལ་ག་ལས་སྐྱེས་པའི་ལོ་མ་ནི། སྟོབས་ཆུང་
ནད་ལ་དང་པོ་སྤྱོད་ལམ་གཟབ་པའི་ལོ་མ། དེས་མ་ཞི་ན་ཟས་ཀྱིས་བཅོས་པའི་
གསུམ་གས་མ་
ལོ་མ། དེས་མ་ཞི་ན་བསིལ་དྲོད་སྨན་གྱིས་བཅོས་བའི་ལོ་མ།
ནོན་ན་དཔྱད་ཀྱིས་ནད་ཡུལ་དབྱུང་བའི་ལོ་མ་དང་བཞི།
དཔའ་བོས་དགྲ་འདུལ་གྱི་ཡལ་ག་ལས་སྐྱེས་པའི་ལོ་མ་ནི། རླུང་དང་
མཁྲིས་པ་བད་ཀན་ནད་རྐྱང་དེ་ཉིད་ཞི་བར་བྱ་ཞིང་གཞན་མ་ལངས་པར་བཅོས་
པའི་ལོ་མ། དེ་མ་ཤེས་ན་ལྡོག་རྒྱུ་བཅུ་གཉིས་སུ་འགྱུར་བའི་ལོ་མ་དང་གཉིས།
ལྡོག་རྒྱུ་བཅུ་གཉིས་སུ་ཇི་ལྟར་འགྱུར་བའི་ཚུལ་ཡང་། ལོག་པས་རང་མ་ཞི་བར་
གཞན་སྐྱེད་དེ།། རླུང་གི་ནད་ལ་ཁ་ཚའི་རོ་བསྟེན་ན།། རླུང་མ་ཞི་བར་བད་
ཀན་མཁྲིས་པར་ལྡོག། མཁྲིས་པའི་ནད་ལ་ལན་ཚ་[ཚྭ]ཚ་བ་བསྟེན། མཁྲིས་
པ་མ་ཞུ་བད་རླུང་གཉིས་སུ་ལྡོག། བད་ཀན་ནད་ལ་ཁ་དང་ལན་ཚ་[ ཚྭ]བསྟེན།།
བད་ཀན་མ་ཞི་རླུང་མཁྲིས་གཉིས་སུ་ལྡོག། མི་འཕྲོད་རྐྱེན་གྱིས་འདུས་པར་ལྡོག་
པ་ཡོད།། ལྷག་པས་ནད་དེ་ཞི་ནས་གཞན་སློང་སྟེ།། མངར་དང་ལན་ཚས་
[ ཚྭས] རླུང་ཞི་བད་མཁྲིས་སྐྱེད། ཚ་སྐྱུར་བད་ཀན་ཞི་ནས་རླུང་མཁྲིས་སྐྱེད།།
མངར་ཁས་མཁྲིས་པ་ཞི་ནས་བད་རླུང་སྐྱེད༎ ཅེས་གསུངས་སོ།།
གཙོ་བོས་དམེ་ཤོར་འཁྲུགས་[ འཁྲུག] ཟླུམས་ཀྱི་ཡལ་ག་ལས་སྐྱེས་པའི་ལོ་
མ་ནི། ལྡན་འདུས་ནད་ལ་འདུ་བ་སྤྱིར་སྙོམས་གནས་དང་ནད་གཞི་སོ་སོའི་ཁ་
འཛིན་གང་དང་གང་དགོས་རྟགས་དང་སྦྱར་བའི་ལོ་མ། ཐམས་ཅད་འདུས་ན་

༄༅།གསོ་ཚུལ་དང་གསོ་ཐབས་ཀྱི་སྡོང་འགྲེམས་ནོར་བུ་བཻཌཱུརྱ་ཕྲེང་བ།
45
ཀུན་ལ་ ཁ་ གནོན་ གཏོང་བའི་ལོ་མ། ལྡན་དུས་ ཆ་ མཉམ་ གང་ ཤས་ ཆེ་ བར་
གཉེན་པོའང་དེ་དང་བསྟུན་ནས་གང་མཐོ་མནན་པའམ། ཡང་ན་སྔ་ཕྱི་རེ་མོས་
བཅོས་པ་དང་། ཡང་ན་ལྟག་པ་སྤྲད་ལ་དུས་ཅིག་གཞོམ་པ་སོགས་མདོར་ན་
འདུ་བ་ ལྷག་ ཆད་ མེད་ པར་ མཉམ་ པའི་ལོ་ མ་དང་ གསུམ། འཕྲོས་དོན་ནི།
ལུས་ཟུངས་བཟོ་རྒྱུ་འདྲ་བས་ཆུད་མི་གསན།། ཕོ་བ་ཞིང་ས་འདྲ་བས་མེ་དྲོད་
གསོ༎ དེ་ལྟར་ཤེས་ན་འཚོ་བྱེད་སྨན་པར་འགྱུར། ཞེས་སོ།།
མཛོ་ཁལ་ལུག་ཁལ་གྱི་ཡལ་ག་ལས་སྐྱེས་པའི་ལོ་མ་ནི། གནོད་བྱ་ཡུལ་
དུས་སོགས་ཐམས་ཅད་མཚུངས་ན་གཉེན་པོས་ནོན་པར་གཏོང་བའི་ལོ་མ། དེ་
མ་ཡིན་ན་འཚམ་ཚད་བསྟེན་པར་བྱ་བའི་ལོ་མ་དང་གཉིས་ཀྱིས་ཁྱད་པར་གསོ་
ཚུལ་དགུ་ལ་ལོ་མ་སོ་གཅིག་སྟེ་བསྡོམས་གསོ་ཚུལ་གྱི་སྡོང་པོར་ལོ་འདབ་བཞི་
བཅུ་རྩ་བདུན་ནོ།།
ལེའུ་གཉིས་པ། ཐུན་མོང་གི་གསོ་ཐབས་བསྟན་པ།
གཉིས་པ་ཐུན་མོང་གསོ་བའི་སྡོང་པོ་ལས་སྐྱེས་པའི་ཡལ་ག་ནི། སྟོབས་
སྐྱེད་བརྟ་བར་བྱ་བའི་ཡལ་ག ཉམས་དམད་སྨྱུང་བར་བྱ་བའི་ཡལ་ག་དང་
གཉིས། བརྟ་བར་བྱ་བའི་ཡལ་ག་ལས་སྐྱེས་པའི་ལོ་མ་ནི། བརྟ་ཡུལ་རླུང་ཆེ་
ཟུངས་ཟད་ཁྱིམ་གསར་དུབ་སོགས་སོ་ཀའི་དུས་རྣམས་ཕལ་ཆེར་བརྟ་བས་གསོ་
བའི་ལོ་མ། གང་གིས་བརྟ་བའི་གཉེན་པོ་ཟས་དང་སྨན་དཔྱད་སྤྱོད་ལམ་བཞིའི་
ལོ་མ། དེའི་ཕན་ཡོན་སྟོབས་འཕེལ་ནད་ཀུན་ཟིལ་གྱིས་གནོན་པའི་ལོ་མ། ཧ་
ཅང་ཐལ་དྲགས་འཚོ་ཆེས་འབྲས་དང་རྨེན་བུ་སོགས་འཕེལ་བའི་ལོ་མ། དེའི་
བཅོས་ཐབས་བད་ཚིལ་ཟད་བྱེད་ཀྱི་ཟས་སྨན་བསྟེན་པའི་ལོ་མ་དང་ལྔ།
ཉམས་དམད་སྨྱུང་བའི་ཡལ་ག་ལས་སྐྱེས་པའི་ལོ་མ་ནི། སྨྱུང་ཡུལ་མ་ཞུ་

46
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
སྣུམ་ཟོས་བརླ་རེངས་སོགས་དང་འཚོ་ཆེས་ཆུ་སེར་བད་མཁྲིས་རྒྱས་པ་སྟོབས་
ལྡན་དར་བབ་དགུན་དུས་སྨྱུང་བས་བཅོས་པའི་ལོ་མ། གང་གིས་དམད་པའི་
གཉེན་པོ་ཟས་སྤྱོད་དང་། སྨན་དཔྱད་ཞི་སྦྱང་འཇམ་རྩུབ་ཉམས་སྟོབས་ཆུང་
འབྲིང་ཆེ་གསུམ་ལ་གང་དགོས་བསྟེན་པའི་ལོ་མ། དེའི་ཕན་ཡོན་དབང་གསལ་
ལུས་ཡང་བྱ་བྱེད་བརྩོན་པ་སོགས་ཀྱི་ལོ་མ། ཧ་ཅང་ཐལ་དྲགས་ཟུངས་འཛད་
ཤ་སྐེམ་མགོ་བོ་འཁོར་བ་སོགས་ཀྱི་ལོ་མ། དེའི་བཅོས་ཐབས་བརྟས་པར་བྱེད་
དང་། ཁྱད་པར་ཤ་ཟའི་ཤ་སོགས་བསྟེན་པའི་ལོ་མ་ལྔ་བཅས་ཐུན་མོང་གསོ་
བའི་སྡོང་པོར་ལོ་འདབ་བཅུའོ།།
མཇུག་དོན་ནི། མདོར་ན་བརྟ་བྱའི་ཡུལ་ལ་ཉམས་མི་དམད༎། གལ་ཏེ་
སྦྱང་བ་དགོས་ལ་འཇམ་པོས་བྱ།། ཉམས་དམད་དགོས་ལ་བརྟས་པར་བྱེད་པ་
སྤང་།། རླུང་འཕེལ་ནད་གང་ཟད་པ་བརྟ་བས་གསོ།། རླུང་ཟད་བད་མཁྲིས་
འཕེལ་བ་ སྨྱུང་ བས་བཅོས།། རྟེན་དང་བརྟེན་པ་འཕེལ་ཟད་ བཅོས་ ཐབས་
གཅིག། ཅེས་གསུངས་སོ།།
ལེའུ་གསུམ་པ། ཁྱད་པར་ཉེས་གསུམ་གྱི་
གསོ་ཐབས་བསྟན་པ།
གསུམ་པ་ཉེས་གསུམ་གསོ་བའི་སྡོང་པོ་ལས་སྐྱེས། རླུང་གསོ་བའི་ཡལ་ག
མཁྲིས་པ་གསོ་བའི་ཡལ་ག བད་ཀན་གསོ་བའི་ཡལ་ག རླུང་མཁྲིས་ལྡན་པ་
གསོ་བའི་ཡལ་ག བད་མཁྲིས་ལྡན་པ་གསོ་བའི་